"روسیا قوه‌لری هفته عرضینده جمعی بیر نئچه یوز متر ایره‌لییه بیلیب. چونکی روسیا حاضیردا اوغورلو هوجوم‌لار اوچون لازیم اولان سلاح-تجهیزات و مانور ایمکان‌لارینا مالیک دئییل".
بو باره‌ده بؤیوک بریتانیا ساوونما ناظیرلیگی کشفیات معلومات‌لارینا اساساً بیلدیریب.
قئید اولونوب کی، روسیا حربی-سیاسی ائلیتاسی گئنیش میقیاس‌لی ایرلیلییش‌لر طلب ائتمه‌یه داوام ائده‌جک‌لر:
"اما روسیانین قارشی‌داکی هفته‌لر عرضینده محاربه‌نین نتیجه‌لرینه اهمیت‌لی درجه‌ده تأثیر گؤسترمک اوچون لازیم اولان قوه‌لری توپلایا بیله‌جگی احتیمالی آزدیر".
همچنین قئید اولونوب کی، روسیا اوکراینادا بؤیوک هوجوم عملیات‌لارینا یئنی‌دن باشلاماغا جهد ائدیر:
"اساس مقصد دونتسک ویلایتی‌نین اوکراینانین نظارتینده قالان حیسه‌لرینی اله کئچیرمک‌دیر".
قئید ائدک کی، داها اول امریکا کشفیاتی قارشی‌داکی 6 آیین محاربه‌نین تالعی اوچون حل ائدیجی اولدوغونو بیلدیرمیشدی.
